ÍR gerði góða ferð í Njarðtaksgryfjuna í dag og slapp heim í Breiðholtið með tvö stig í farteskinu eftir spennandi slag . Fólk mun vísast ekki fjölyrða um skotnýtingu leiksins en það var hart barist og þegar mest á þurfti féllu skotin hjá ÍR . Lokatölur 52 - 61 . Reynsluboltinn Birna Eiríksdóttir var stigahæst hjá ÍR í dag með 12 stig en þær Helena Rafnsdóttir og Vilborg Jónsdóttir voru báðar með 12 stig í Njarðvíkurliðinu . Með sigrinum tóks ÍR að jafna Njarðvík að stigum og hafa nú bæði lið 16 stig en Fjölnir og Keflavík b verma toppinn með 20 stig . Bæði lið komu þokkalega stemmd til leiks , aðallega á varnarendanum því sóknartilburðir beggja liða voru ekki upp á marga fiska . Að loknum fyrsta leikhluta var staðan 10 - 10 eftir að Jóhanna Lilja Pálsdóttir sallaði niður þrist á lokasekúndum leikhlustans fyrir heimakonur . Þuríður Birna kom með látum inn af Njarðvíkurbekknum og um miðbik annars leikhluta var hún komin með fjórar villur sem vissi ekki á gott fyrir Njarðvíkinga í teigbaráttunni við Nínu Jenný í stöllur í ÍR . Helena Rafnsdóttir kom fersk inn af tréverkinu í öðrum leikhluta eftir að hafa fengið tvær villur snemma leiks og setti nokkrar góðar körfur sem komu Njarðvík í 24 - 21 þegar þrjár mínútur voru til hálfleiks . Njarðvík leiddi 28 - 24 í hálfleik en það kostaði sitt þar sem Eva María Lúðvíksdóttir sneri sig illa á ökkla og kom ekki meira við sögu hjá Njarðvík þennan leikinn . Helena Rafnsdóttir var með 10 stig í Njarðvíkurliðinu í hálfleik en hjá ÍR var Birna Eiríksdóttir atkvæðamest með 5 stig . Helena Rafnsdóttir fékk sína fjórðu villu í upphafi þriðja leikhluta og staðan þá 30 - 24 Njarðvík í vil . ÍR tók við þetta á rás og jafnaði metin 33 - 33 þegar rúmar þrjár mínútur voru eftir af þriðja leikhluta . Njarðvík var enn með forystuna að loknum þriðja leikhluta en staðan 40 - 39 þar sem ÍR setti niður stökkskot á lokasekúndum leikhlutans . Fjórði fór fjörlega af stað , liðin skiptust á þristum og ÍR komst yfir 43 - 44 . Þegar rúmar fjórar mínútur lifðu leiks settu gestirnir úr Breiðholti niður tvo þrista og komust í 45 - 52 . Njarðvík komst ekki nærri ÍR á nyjan leik og því fóru gestirnir heim með tvö stig . Lokatölur 52 - 61 . Birna Eiríksdóttir var stigahæst hjá ÍR í dag með 12 stig en þær Helena Rafnsdóttir og Vilborg Jónsdóttir voru báðar með 12 stig í Njarðvíkurliðinu .